Aalto-yliopiston Insinööritieteiden korkeakoulun Yhdyskunta- ja ympäristötekniikan laitos on toimialallaan vahva ja tunnettu koulutus- ja tutkimuskeskittymä.

Etsimme Georakentamisen tutkimusryhmään

**Kahta diplomityöntekijää
Mikropaalujen kehittämistä koskevaan tutkimushankkeeseen**

Diplomityöntekijöiden tehtävänä on osallistua Tekesin ja yritysten rahoittaman Fin-C2M-projektin Aalto-yliopistolla tehtävään tutkimukseen.

Etsimme yhtä diplomityöntekijää lämpöteknisiin mallinnuksiin, joilla selvitetään korjauskohteeseen asennettujen mikropaalujen toimintamahdollisuuksia osana maalämmön ratkaisuja sekä osana jäähdytysjärjestelmää. Tämä työ alkaisi viimeistään vuoden 2013 alussa.

Toista diplomityöntekijää etsitään osallistumaan kehitettävien uudentyyppisten OSD-mikropaalujen kokeelliseen tutkimukseen, joka sisältää asennus- ja koekuormituksia sekä niiden tulosten mallinnusta ja analysointia. Työ alkaisi esimerkiksi maaliskuussa 2013.

Molemmilta diplomityöntekijöiltä edellytetään hyvää järjestelykykyä ja määrätietoista otetta opintojen suorittamiseen.

Edellytykset:

* Riittävän pitkällä olevat master-vaiheen opinnot,
* Teorian ja käytännön yhdistämiskykyä erityisesti paalujen rakenteellisten ja maan vuorovaikutuksen kannalta
* Innostuneisuutta itsenäiseen tutkimus- ja kehitystyöhön

Palkkaus: 2000 €/kk.
Työsuhde on määräaikainen (6-9 kuukautta).

Yhteystiedot: Leena Korkiala-Tanttu 050 312 4775, leena.korkiala-tanttu@aalto.fi tai Henry Gustavsson 040 5033859, henry.gustavsson@aalto.fi